Trojekurovo kapinės
Trojekurovo kapinės (rus. Троеку́ровское кла́дбище) – vienos žinomiausių Maskvos kapinių, prestižinė laidojimo vieta Rusijos sostinėje. Novodevičės kapinių filialas. Kapinės užima 16 hektarų plote Maskvos vakarinėje dalyje, buvusiame Trojekurovo kaime. Netoli nuo kapinių yra 1704 m. statyta Nikolajaus Stebukladario cerkvė. Adresas: Maskva, Riabinovaja (Рябиновая) g. 24., pašto indeksas 121471. Kapinėse laidojami žinomi Rusijos žmonės. Čia palaidoti kosmonautas Pavelas Popovičius, buvę TSKP CK Politinio biuro nariai Vitalijus Vorotnikovas, Andrejus Kirilenka, Vladimiras Kriučkovas, Jurijus Masliukovas, Aleksandras Jakovlevas, Tarybų Sąjungos maršalas Sergejus Achromejevas, pirmasis Rusijos Gynybos ministras Konstantinas Kobecas, buvę Latvijos komunistų partijos vadovai Augustas Vossas ir Borisas Pugo, LKP CK antrasis sekretorius Nikolajus Dybenka, TSRS viceprezidentas Genadijus Janajevas, nužudytoji žurnalistė Ana Politkovskaja, ekonomistas Leonidas Abalkinas, daug garsių Rusijos aktorių ir rašytojų.